b'\n_START_ARTICLE_\nGuls\xc4\x8dioji ragu\xc5\xbe\xc4\x97\n_START_SECTION_\nMorfologija\n_START_PARAGRAPH_\nTai vienametis arba dvimetis augalas, kurio auk\xc5\xa1tis pasiekia nuo 10 iki 50 cm. Augalas turi ma\xc5\xbeus \xc5\xa1eriukus ir j\xc5\xb3 d\xc4\x97ka i\xc5\xa1 pa\xc5\xbei\xc5\xabros atrodo pilkas. Plunksnos formos 2,5 cm iki 5 cm ilgio sud\xc4\x97tiniai lapai sudaryti i\xc5\xa1 5-8 por\xc5\xb3 elipsini\xc5\xb3 lap\xc5\xb3, kurie yra 5-10 cm ilgio bei 3-8 cm plo\xc4\x8dio._NEWLINE_Ploni geltoni \xc5\xbeiedlapiai kuri\xc5\xb3 skersmuo 1-1,5 cm auga ant trump\xc5\xb3 koteli\xc5\xb3. Gali \xc5\xbeyd\xc4\x97ti visus metus.\n_START_SECTION_\nFarmacija ir maisto papildai\n_START_PARAGRAPH_\nPrad\xc4\x97jus pla\xc4\x8diau tyrin\xc4\x97ti guls\xc4\x8diosios ragu\xc5\xbe\xc4\x97s poveik\xc4\xaf buvo pasteb\xc4\x97ta, kad \xc5\xa1is augalas turi \xc4\xaftakos vyri\xc5\xa1kojo hormono (testosterono) kiekiui kraujyje, stiprina imunitet\xc4\x85, didina i\xc5\xa1tverm\xc4\x99, taip pat ma\xc5\xbeina nereikalingo vandens kaupim\xc4\x85si raumens audinyje bei cholesterolio kiek\xc4\xaf kraujyje. Skatina toki\xc5\xb3 hormon\xc5\xb3, kaip (LH), testosterono ir (FSH) gamyb\xc4\x85. Manoma, kad ragu\xc5\xbe\xc4\x97s ekstrakte esantis steroidinis saponinas protodioscinas skatina liuteinizuojan\xc4\x8dio hormono (LH) gamyb\xc4\x85 ir per j\xc4\xaf - didesn\xc4\xaf testosterono i\xc5\xa1skyrim\xc4\x85 organizme. Ragu\xc5\xbe\xc4\x97s ekstrakt\xc5\xb3 poveikis lytiniams hormonams buvo patvirtintas moksliniais tyrimais su gyv\xc5\xabnais. Taip pat yra tyrim\xc5\xb3 su gyv\xc5\xabnais ir \xc5\xbemon\xc4\x97mis, rodan\xc4\x8di\xc5\xb3 afrodiziakin\xc4\xaf ragu\xc5\xbe\xc4\x97s ekstrakt\xc5\xb3 poveik\xc4\xaf.'